**INFORMAŢII ÎNMATRICULĂRI**

1. *Informații generale înmatricularea vehiculelor*

Pentru soluționarea cererilor privind operațiunile de înmatriculare a vehiculelor proprietarul trebuie să se adreseze cu o cerere serviciului public de profil de la locul unde are domiciliul, pentru persoane fizice, sediul pentru persoane juridice ori reședința, în cazul persoanelor fizice cu domiciliul în străinătate.

Operațiunile privind înmatricularea vehiculelor, radierea sau obținerea autorizațiilor provizorii de circulație sunt reglementate de Ordinul Ministrului de Interne nr. 1501/2006.

În cazul schimbării unor date din certificatul de înmatriculare titularii sunt obligați să solicite autorității emitente eliberarea unui nou certificat de înmatriculare în termen de 30 de zile de la data la care a survenit modificarea.

În cazul pierderii, furtului sau deteriorării plăcuțelor cu numărul de înmatriculare titularul este obligat să solicite duplicate al acestora în termen de 30 de zile de la data la care a survenit situația.

Proprietarii de vehicule supuse înmatriculării au obligația înmatriculării acestora înaintea punerii în circulație, precum și radierea lor în cazurile prevăzute de lege. Transcrierea vehiculelor de la un proprietar cetățean român la alt proprietar cetățean român nu implică efectuarea operațiunii de radiere.

Pentru a afla documentele necesare pentru diferite tipuri de înmatriculări a vehiculelor vă rugăm să urmăriți mesajele de mai jos:

1. *Informaţii privind înmatricularea unui vehicul nou indigen*

Pentru înmatricularea unui vehicul nou achiziționat din România se vor depune următoarele documente:

* Cererea solicitantului
* Dovada înregistrării în evidențele organului fiscal al autorității locale unde proprietarul își are domiciliul, sediul ori reședința, după caz;
* Cartea de identitate a vehiculului în original;
* Documentul care atestă dreptul de proprietate al titularului, (având aplicată viza organului fiscal ) în original și copie;
* Actul de identitate al solicitantului, în original;
* Copia documentului de asigurare obligatorie de răspundere civilă pentru prejudicii produse prin accidente de circulație, în termenul de valabilitate al acesteia, pe numele actualului proprietar;
* Dovada plății contravalorii certificatului de înmatriculare și a plăcilor cu numărul de înmatriculare.

Cererea se poate depune personal de către proprietar sau cu procură specială notarială în care să fie specificată seria de șasiu a autovehiculelor ce urmează a fi înmatriculate.

În cazul persoanelor juridice, pe lângă documentele de mai sus se vor depune în copie, documentele care atestă dobândirea personalității juridice, denumirea, sediul și reprezentantul legal.

Dacă cererea pentru persoanele juridice se depune cu delegație aceasta va fi dată de reprezentantul legal iar delegatul va prezenta actul de identitate în original. Dacă cererea se depune de reprezentantul legal, acesta va face dovada calității sale cu documentele menționate anterior.

Alte informații privind documentele necesare înmatriculării unui vehicul pot fi obținute accesând pagina de internet a DGPCI, [www.drpciv.ro](http://www.drpciv.ro), secțiunea <https://www.drpciv.ro/documents-and-forms/inmatriculari>

1. *Informaţii privind înmatricularea unui vehicul nou importat*

Înmatricularea unui vehicul nou importat se efectuează pe baza depunerii următoarelor documente:

* cererea solicitantului
* dovada înregistrării în evidența organului fiscal al autorității publice locale în a cărei rază de competență proprietarul își are domiciliul, sediul, ori reședința, în cazul persoanelor fizice cu domiciliul în străinătate
* cartea de identitate a vehiculului, în original
* documentul care atestă dreptul de proprietate al solicitantului asupra vehiculului, în original și în copie, având aplicată viza organului fiscal competent;
* actul de identitate al solicitantului, în original;
* copia documentului de asigurare obligatorie de răspundere civilă pentru prejudicii produse prin accidente de circulație, în termenul de valabilitate a acesteia;
* dovada efectuării formalităților vamale de import definitiv sau temporar pentru înmatricularea temporară, în cazul autovehiculelor și al remorcilor dobândite din străinătate, în cazurile prevăzute de lege, în original sau copie legalizată a acesteia
* dovada plății contravalorii certificatului de înmatriculare; și plăcuțelor cu numărul de înmatriculare

În cazul cazul depunerii documentelor de către o altă persoană decât proprietarul vehiculului, este necesară depunerea unei procuri speciale în formă autentică.

În cazul persoanelor juridice, pe lângă documentele mai sus menționate, este necesară depunerea documentelor care să ateste dobândirea personalității juridice, denumirea, sediul și reprezentantul legal, în copie.

Dacă cererea pentru persoanele juridice se depune cu delegație aceasta va fi dată de reprezentantul legal iar delegatul va prezenta actul de identitate în original. Dacă cererea se depune de reprezentantul legal, acesta va face dovada calității sale cu documentele menționate anterior.

Dacă persoana care a realizat achiziția intracomunitară a mijlocului de transport și solicită înmatricularea acestuia nu este înregistrată în scopuri de TVA, pe lângă documentele mai sus menționate, aceasta trebuie să depună, formularul «Certificat privind atestarea plății taxei pe valoarea adăugată, în cazul achizițiilor intracomunitare de mijloace de transport»,

Alte informații privind documentele necesare înmatriculării unui vehicul pot fi obținute accesând site-ul [www.drpciv.ro](http://www.drpciv.ro),

secțiunea <https://www.drpciv.ro/documents-and-forms/inmatriculari>

1. *Informaţii privind înmatricularea unui vehicul uzat importat*

Înmatricularea unui vehicul uzat importat se efectuează pe baza depunerii următoarelor documente:

* cererea solicitantului
* dovada înregistrării în evidența organului fiscal al autorității publice locale în a cărei rază de competență proprietarul își are domiciliul, sediul, ori reședința, în cazul persoanelor fizice cu domiciliul în străinătate
* cartea de identitate a vehiculului, în original
* documentul care atestă dreptul de proprietate al solicitantului asupra vehiculului, în original și în copie, având aplicată viza organului fiscal competent;
* actul de identitate al solicitantului, în original
* dovada efectuării inspecției tehnice periodice, în termenul de valabilitate a acesteia,
* certificatul de autenticitate al vehiculului
* copia documentului de asigurare obligatorie de răspundere civilă pentru prejudicii produse prin accidente de circulație, în termenul de valabilitate a acesteia, pe numele actualului proprietar;
* dovada efectuării formalităților vamale de import definitiv sau temporar pentru înmatricularea temporară, în cazul autovehiculelor și al remorcilor dobândite din străinătate, în cazurile prevăzute de lege, în original sau copie legalizată a acesteia
* dovada plății contravalorii certificatului de înmatriculare; și plăcuțelor cu numărul de înmatriculare
* documentele de înmatriculare eliberate de autoritățile străine, în original, precum și plăcuțele cu numărul de înmatriculare.

În cazul cazul depunerii documentelor de către o altă persoană decât proprietarul vehiculului, este necesară depunerea unei procuri speciale în formă autentică.

În cazul persoanelor juridice, pe lângă documentele mai sus menționate, este necesară depunerea documentelor care să ateste dobândirea personalității juridice, denumirea, sediul și reprezentantul legal, în copie.

Dacă cererea pentru persoanele juridice se depune cu delegație aceasta va fi dată de reprezentantul legal iar delegatul va prezenta actul de identitate în original. Dacă cererea se depune de reprezentantul legal, acesta va face dovada calității sale cu documentele menționate anterior.

Dacă persoana care a realizat achiziția intracomunitară a mijlocului de transport și solicită înmatricularea acestuia nu este înregistrată în scopuri de TVA, pe lângă documentele mai sus menționate, aceasta trebuie să depună, formularul «Certificat privind atestarea plății taxei pe valoarea adăugată, în cazul achizițiilor intracomunitare de mijloace de transport»,

Alte informații privind documentele necesare înmatriculării unui vehicul pot fi obținute accesând site-ul [www.drpciv.ro](http://www.drpciv.ro),

secțiunea <https://www.drpciv.ro/documents-and-forms/inmatriculari>

1. *Informaţii privind înmatricularea unui vehicul uzat indigen*

*– transcriere –*

În cazul transmiterii dreptului de proprietate asupra unui vehicul, datele noului proprietar se înscriu în Registrul național de evidență a permiselor de conducere și a vehiculelor înmatriculate constituit de Direcția Regim Permise de Conducere și Înmatriculare a Vehiculelor simultan cu menționarea încetării calității de titular al înmatriculării a fostului proprietar. Pentru realizarea acestei operațiuni, noul proprietar este obligat să solicite autorității competente de înmatriculare transcrierea transmiterii dreptului de proprietate, în termen de 90 de zile de la data dobândirii dreptului de proprietate asupra vehiculului.

Transcrierea transmiterii dreptului de proprietate asupra unui vehicul se efectuează în baza depunerii următoarelor documente:

* cererea solicitantului
* dovada înregistrării în evidențele organelor fiscale ale autorităților administrației publice locale în a căror rază de competență noul proprietar își are domiciliul, sediul, ori reședința, în cazul persoanelor fizice cu domiciliul în străinătate;
* cartea de identitate a vehiculului, în original
* documentul care atestă dreptul de proprietate al solicitantului asupra autovehiculului sau remorcii, în forma prevăzută de lege la data dobândirii dreptului de proprietate, în original și în copie, având aplicată viza organului fiscal competent;
* actul de identitate al solicitantului, în original
* dovada efectuării inspecției tehnice periodice, în termenul de valabilitate a acesteia;
* copia documentului de asigurare obligatorie de răspundere civilă pentru prejudicii produse prin accidente de circulație, în termenul de valabilitate a acesteia, pe numele actualului proprietar;
* certificatul de înmatriculare emis pe numele fostului proprietar
* plăcuțele cu numărul de înmatriculare și, după caz, plăcuțele a căror combinație a numărului de înmatriculare a fost păstrată anterior de către solicitant,
* dovada plății contravalorii certificatului de înmatriculare
* dovada plății contravalorii plăcuțelor cu numărul de înmatriculare,

În cazul cazul depunerii documentelor de către o altă persoană decât proprietarul vehiculului, este necesară depunerea unei procuri speciale în formă autentică.

În cazul persoanelor juridice, pe lângă documentele mai sus menționate, este necesară depunerea documentelor care să ateste dobândirea personalității juridice, denumirea, sediul și reprezentantul legal, în copie.

Dacă cererea pentru persoanele juridice se depune cu delegație aceasta va fi dată de reprezentantul legal iar delegatul va prezenta actul de identitate în original. Dacă cererea se depune de reprezentantul legal, acesta va face dovada calității sale cu documentele menționate anterior.

Alte informații privind documentele necesare înmatriculării unui vehicul pot fi obținute accesând site-ul [www.drpciv.ro](http://www.drpciv.ro),

secțiunea <https://www.drpciv.ro/documents-and-forms/inmatriculari>